text: कैटरीना कैफ बॉलीवुड की उन कुछ एक्ट्रेसेज़ में से हैं, जिन्होंने बॉलीवुड के तीनों खान के साथ काम किया है। फिल्मों ‘एक था टाइगर’ व ‘टाइगर ज़िंदा है’ में वे बॉलीवुड के ‘भाई’ सलमान खान के साथ काम कर चुकी हैं तो वहीं आजकल शाह रुख खान के साथ फिल्म ‘जीरो’ और आमिर खान के साथ ‘ठग्स ऑफ हिंदोस्तान’ में काम कर रही हैं। बॉलीवुड गॉसिप्स की मानें तो वे इस बार सलमान खान के साथ ‘बिग बॉस’ भी होस्ट कर सकती हैं। गौरतलब है कि रियलिटी शो ‘बिग बॉस’ टीवी के सुपरहिट शोज़ में से एक है।